Паралімпійскі камітэт Рэспублікі Беларусь

Паралімпійскі камітэт Рэспублікі Беларусь — грамадская арганізацыя, прызнаная Міжнародным паралімпійскім камітэтам, якая ўзначальвае паралімпійскі рух Беларусі і кіруецца ў сваёй дзейнасці заканадаўствам, Статутам Міжнароднага паралімпійскага камітэта і сваім статутам. Створаны ў 1996 годзе.

Паралімпійскі камітэт аб’ядноўвае 5 федэрацый інваспорту (па зроку, слыху, з парушэннямі функцый апорна-рухальнага апарату, інвалідаў-калясачнікаў і танцаў на калясках), больш за 25 клубаў спартсменаў-інвалідаў.

 Санкцыі 
3 сакавіка 2022 года Міжнародны паралімпійскі камітэт адхіліў зборную Беларусі ад удзелу ў зімовых Паралімпійскіх гульнях 2022 года ў Пекіне. МПК растлумачыў тады, што спартсмены з многіх краін адмаўляліся спаборнічаць з расіянамі і беларусамі, з-за чаго правядзенне Гульняў аказалася пад пагрозай. Паведамлялася таксама, што ў алімпійскай вёсцы ўзнікла напружаная сітуацыя.

16 лістапада 2022 года на пазачарговай генеральнай асамблеі Міжнародны паралімпійскі камітэт прыпыніў членства Нацыянальнага паралімпійскага камітэта Беларусі. За прыпыненне членства прагаласавалі 54 члены, супраць — 45, 18 членаў устрымаліся.

 Старшыні 
 Алег Аляксандравіч Шэпель (з 2001 года)Олег Шепель: сбылась и давняя мечта.

 Узнагароды 
 Ганаровая грамата Савета Міністраў Рэспублікі Беларусь (2016)Пастанова Савета Міністраў Рэспублікі Беларусь ад 25 сакавіка 2016 года № 244 «Аб узнагароджанні грамадскага аб’яднання „Паралімпійскі камітэт Рэспублікі Беларусь“ Ганаровай граматай Савета Міністраў Рэспублікі Беларусь».

Катэгорыя:Беларусь на Паралімпійскіх гульнях
Беларусь
Катэгорыя:Спартыўныя арганізацыі Беларусі